संकीर्तन आदि के समय ताली बजाना, जो स्वयं में हर्षोल्लास का प्रतीक है, शारीरिक तथा मानसिक स्वास्थ्य के लिए लाभकारी है। हथेलियों और अंगुलियों को आपस में दबाने से शरीर के विभिन्न अंग प्रभावित होते हैं। इससे रक्त-संचरण सुचारू रूप से होता है। नेत्रा ज्योति की वृद्धि होती है। रक्तचाप, कब्ज, बवासीर, हृदय आदि रोगों में सुधार होता है। मध्यमा अंगुली (आकाश की प्रतीक) और अंगुष्ठ (अग्नि का प्रतीक) के मिलाने से आकाश मुद्रा बनती है और इसी मुद्रा से चुटकी बजाई जाती है। यह चुटकी वातावरण में सूक्ष्म ऊर्जा शक्ति उत्पन्न करती है और इससे साधक अज्ञात आधि-व्याधियों से अपनी शारीरिक, मानसिक और बौद्धिक रक्षा करता है। (नोटः यदि जबड़ा फँस जाये और मुख बंद न हो तो चुटकी बजाने पर मुख बंद हो जाता है)